#### **Rámcová dohoda**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“),

(ďalej len „zmluva“, resp. „rámcová dohoda“)

#### **Článok I**

#### **Zmluvné strany**

#### Objednávateľ: Univerzitná nemocnica Bratislava

Sídlo: Pažítková 4, 821 01 Bratislava

IČO: 31 813 861

DIČ: 2021700549

IČ DPH: SK 22021700549

Zastúpený: Ing. Roland Schaller, riaditeľ UNB

(ďalej len „**objednávateľ**“)

#### Poskytovateľ:

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

číslo účtu / IBAN:

Osoby oprávnené konať vo veciach:

* + 1. zmluvných:
    2. realizácie zmluvy

Tel.:

E-mail:

(ďalej len „**poskytovateľ**“, spolu s objednávateľom aj ako *„zmluvné strany“*)

#### **Článok II**

#### **Predmet zmluvy**

* 1. Zmluvné strany uzatvárajú túto zmluvu ako výsledok verejného obstarávania za účelom poskytovania služieb **„Zabezpečenie odberu, prepravy a zneškodňovania zdravotníckeho odpadu“** v súlade s ponukou poskytovateľa ako úspešného uchádzača vo verejnom obstarávaní.
  2. Predmetom tejto zmluvy je záväzok poskytovateľ zabezpečiť odber, prepravu, ďalšie nakladanie a zneškodnenie resp. zhodnotenie zdravotníckych odpadov v rozsahu podľa Prílohy č. 1 – cenová ponuka, ktorá tvorí neoddeliteľnú súčasť tejto zmluvy pre objednávateľa a záväzok objednávateľa zaplatiť za poskytnuté služby poskytovateľovi dohodnutú cenu.
  3. Predpokladaný finančný objem predmetu plnenia zmluvy počas platnosti tejto zmluvy je **....................**  eur bez DPH. Objednávateľ nie je povinný odobrať predpokladané množstvo jednotlivých druhov služieb tvoriacich predmet plnenia zmluvy, ani vyčerpať predpokladaný finančný objem. Celkové odobraté množstvo predmetu plnenia zmluvy bude závisieť od finančných možností a konečných potrieb objednávateľa.
  4. Poskytovateľ sa zaväzuje, že:
     1. Zabezpečí plnenie predmetu zmluvy v súlade s platnými zákonnými predpismi v odpadovom hospodárstve v Slovenskej republike v dohodnutých termínoch.
     2. Pri odbere odpadu vystaví *„Protokol o odbere odpadu“*, ktorý obsahuje najmä dátum odberu, druh, množstvo odobratého odpadu a dohodnutú cenu za odber, prepravu odpadu na miesto zneškodnenia resp. zhodnotenia.
     3. Súčasťou likvidácie nebezpečného odpadu musí byť potvrdenie sprievodného listu nebezpečného odpadu (SLNO) podľa Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti v znení platných predpisov, pričom list 1 zostáva u objednávateľa (pôvodcu odpadov) a list 4 potvrdený príjemcom odpadu bude zaslaný spolu s faktúrou objednávateľovi.
     4. Predloží platný súhlas na prepravu nebezpečných odpadov vydaný príslušným orgánom, ktorý bude tvoriť prílohu č. 3 tejto zmluvy a bude jej neoddeliteľnou súčasťou. Tento súhlas musí byť platný počas platnosti tejto zmluvy. V prípade ak súhlas priložený v prílohe č. 3 má stratiť platnosť počas trvania tejto zmluvy, poskytovateľ je povinný zabezpečiť vydanie nového súhlasu tak, aby nedošlo počas platnosti tejto zmluvy k stavu, že poskytovateľ nebude mať platný súhlas.
     5. Spolupracovať s objednávateľom na jednotlivých miestach plnenia zmluvy uvedených v článku III tejto zmluvy.
     6. Zabezpečí aktualizáciu Programu odpadového hospodárstva objednávateľa po uplynutí jeho platnosti.
     7. Zabezpečí potrebné transportné obaly na odpad.
     8. Zabezpečí dohodnutie odberu, vybavenie odberu sprievodnými a identifikačnými listami, kontrolu výkonu, kontrolu fakturácie, kompletáž a spracovanie sprievodných listov, vedenie evidencie v zmysle podmienok *„Súhlasu...“* resp. ustanovení relevantného zákona.
     9. Nebude si podmieňovať plnenie predmetu zmluvy vysporiadaním finančných pohľadávok z obdobia pred uplatnením jednotlivých objednávok a plnenie predmetu zmluvy bude zabezpečovať podľa podmienok dohodnutých v tejto zmluve.
     10. Bude dodržiavať pravidelnosť plnenia zmluvy v súlade s podmienkami uvedenými v tejto zmluve, aj počas prípadnej odstávky alebo podobných nepredvídateľných okolností zo strany poskytovateľa.

#### **Článok III**

#### **Miesto a čas plnenia**

* 1. Miestom poskytovania služby je UNB, Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava, v prípade potreby aj iné objekty patriace pod Univerzitnú nemocnicu v Bratislave:
* Nemocnica Ružinov, Ružinovská 6, 826 06 Bratislava
* Nemocnica akademika Ladislava Dérera, Limbova 5, 833 05 Bratislava
* Nemocnica Staré Mesto, Mickiewiczova 13, 813 69 Bratislava
* Špecializovaná geriatrická nemocnica Podunajské Biskupice, Krajinská 91, 82556 Bratislava
  1. Konkrétne miesto dodania bude spresnené v objednávke.
  2. Lehota na plnenie poskytovaných služieb v zmysle tejto zmluvy bude spresnená v objednávke, pričom odvoz odpadu sa bude vykonávať min. 3-krát do týždňa.

#### **Článok IV**

#### **Cena za poskytované služby**

* 1. Cena za predmet plnenia zmluvy musí byť stanovená v zmysle Zákona č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov.
  2. Spôsob vytvorenia ceny (cenové pravidlá) je v súlade s § 2 Zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
  3. Navrhovaná cena musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu zmluvy a primeraný zisk.
  4. V objednávkach sa uvedú jednotkové ceny za požadované služby a cena za celý predpokladaný rozsah objednávky v eurách v zložení:
     1. cena v EUR bez DPH,
     2. DPH v EUR,
     3. cena v EUR s DPH

Všetky ceny budú zaokrúhlené na dve desatinné miesta.

* 1. Poskytovateľ poskytne služby za ceny, ktoré boli obsiahnuté v ponuke a sú uvedené v prílohe č. 1 – cenová ponuka tejto zmluvy.
  2. V prípade zákonnej úpravy DPH bude možné upraviť cenu písomným dodatkom k zmluve.

#### **Článok V**

#### **Platobné podmienky**

* 1. Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok bude poskytovateľ fakturovať na základe predložených faktúr. Neoddeliteľnou súčasťou faktúry bude list 4 v zmysle Článku II, bodu 2.4, písm. c) tejto zmluvy a protokol o odbere odpadu v zmysle v zmysle Článku II, bodu 2.4, písm. b) tejto zmluvy. Všetky faktúry musia obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a ich prílohou musí byť súpis vecného plnenia potvrdený zástupcom objednávateľa. Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti. Faktúra musí byť poskytovateľom vystavená najneskôr do 5. pracovného dňa v  mesiaci nasledujúcom po dni poskytnutí služby.
  2. Lehota splatnosti faktúr je 30 dní od ich doručenia objednávateľovi.
  3. Objednávateľ neposkytne poskytovateľovi preddavok na zrealizovanie predmetu plnenia zmluvy.
  4. Faktúry budú uhrádzané výhradne prevodným príkazom.

#### **Článok VI**

#### **Spolupôsobenie a podklady zmluvných strán**

* 1. Za účelom riadnej spolupráce sa zmluvné strany zaväzujú vzájomnou súčinnosťou.
  2. Plnenie predmetu zmluvy bude zabezpečované poskytovateľom v súlade: so Zákonom č. 79/2015 Z. z. o odpadoch a o zmene a doplnení niektorých zákonov,
     1. s vyhláškou MŽP SR č. 366/2015 Z. z. o evidenčnej povinnosti a ohlasovacej povinnosti a vyhláškou MŽP SR č. 371/2015 Z. z., ktorou sa vykonávajú niektoré ustanovenia Zákona o odpadoch
     2. s vyhláškou MŽP SR č. 365/2015 Z. z., ktorou sa ustanovuje Katalóg odpadov.

#### **Článok VII**

#### **Osobitné dojednania**

* 1. Prevzatím odpadu od objednávateľa preberá poskytovateľ zodpovednosť v zmysle § 11 ods. 3 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti v znení neskorších predpisov, ako odosielateľ odpadu. Kópie hlásenia (SLNO) zasiela poskytovateľ príslušným úradom za obdobie kalendárneho mesiaca, v ktorom sa uskutočnila preprava nebezpečného odpadu, do desiateho dňa nasledujúceho mesiaca.
  2. Poskytovateľ si vyhradzuje právo, v prípade zmien v technických a legislatívnych podmienkach prevádzkovateľa zariadenia na nakladanie s nebezpečným odpadom, na predloženie nových alebo rozšírenie už existujúcich chemických analýz nebezpečných odpadov v zmysle Vyhlášky MŽP SR č. 371/2015 Z. z., ktorou sa vykonávajú niektoré ustanovenia Zákona o odpadoch.

#### **Článok VIII**

#### **Zmluvné pokuty a úroky z omeškania**

* 1. V prípade nedodržania lehoty poskytnutia služieb si objednávateľ môže uplatniť voči poskytovateľovi zmluvnú pokutu vo výške 0,05 % z ceny predmetu zmluvy, za každý deň omeškania.
  2. Zaplatením zmluvnej pokuty nie je dotknutý nárok objednávateľa na náhradu škody.
  3. V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.
  4. Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (požiar, povodeň, zemetrasenie a podobne). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

#### **Článok IX**

#### **Osobitné ustanovenia**

* 1. Na základe tejto zmluvy môže dôjsť k poskytnutiu služieb. Poskytnutie služieb je na základe objednávky v súlade s touto zmluvou. Keďže zmluva je výsledkom verejnej súťaže, oprávňuje zmluvné strany k uzatváraniu objednávok, ktoré tvoria predmet tejto zmluvy.
  2. Ak poskytovateľ bude predmet plnenia realizovať sám, priloží čestné vyhlásenie poskytovateľa, že predmet plnenia bude realizovať bez participácie subdodávateľov na realizácii predmetu plnenia. V prípade, že poskytovateľ zabezpečí poskytnutie služby počas trvania rámcovej dohody subdodávateľmi, prílohou č. 4 tejto rámcovej dohody je zoznam subdodávateľov poskytovateľa.
  3. Ak bude mať počas plnenia rámcovej dohody poskytovateľ záujem uzavrieť zmluvu so subdodávateľom, ktorý sa bude podieľať na realizácii predmetu plnenia tejto rámcovej dohody, je povinný rešpektovať nasledovné pravidlá:
     1. každý subdodávateľ musí spĺňať podmienky týkajúce sa osobného postavenia a nesmú uňho existovať dôvody na vylúčenie podľa § 40 ods. 6 písm. a) až h) a ods. 7 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a musí byť zapísaný v Registri partnerov verejného sektora podľa Zákona č. 315/2016 o Registri partnerov verejného sektora a o zmene a doplnení niektorých zákonov v znení neskorších predpisov v časti konečných užívateľov výhod podľa § 11 predmetného zákona,
     2. každý subdodávateľ musí byť schopný realizovať príslušnú časť predmetu zákazky v rovnakej kvalite ako poskytovateľ.
  4. Identifikáciu subdodávateľa spolu s čestným vyhlásením poskytovateľa, že tento subdodávateľ spĺňa podmienky v zmysle bodu 9.3 tohto článku, musí poskytovateľ predložiť na schválenie objednávateľovi najneskôr tri pracovné dni pred začatím plánovanej subdodávky. Objednávateľ má právo odmietnuť podiel na realizácii plnenia predmetu rámcovej dohody subdodávateľom, ak nie sú splnené podmienky uvedené v bode 9.3 tohto článku rámcovej dohody.
  5. Poskytovateľ nie je oprávnený postúpiť pohľadávky vyplývajúce z tejto zmluvy na tretiu osobu bez súhlasu Objednávateľa.
  6. Zmluvné strany sa dohodli, že za okolnosti vylučujúce zodpovednosť zmluvných strán podľa tejto dohody sa považuje pôsobenie vyššej moci, pričom za takúto sa považuje požiar, zemetrasenie, havária, povodeň, štrajk, embargo, administratívne opatrenie štátu a iné také udalosti a teda prekážky, ktoré nastali nezávisle od vôle zmluvných strán a bránia im v splnení ich povinností, ak nemožno rozumne predpokladať, že by zmluvné strany takúto prekážku alebo jej následky mohli odvrátiť alebo prekonať, ani ju v dobe vzniku záväzku predvídať a ktorým nemohli pri použití obvyklých prostriedkov a opatrení zabrániť. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
  7. O začatí ako aj o pominutí pôsobenia vyššej moci sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu dohody trvá po dobu pôsobenia vyššej moci. Po uplynutí tejto doby sa zmluvné strany dohodnú na ďalšom postupe a prípadne na vzájomnom ukončení tejto dohody.
  8. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako nižšia cena) za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
  9. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok X**

#### **Spôsob uzatvárania objednávok**

* 1. Objednávateľ zašle poskytovateľovi objednávku poštou na adresu uvedenú v Článku 1 tejto zmluvy alebo e-mailom na adresu: [...................................](mailto:tomas.vlna@kr.unb.sk).
  2. V objednávke musia zmluvné strany uviesť: citáciu tejto zmluvy, špecifikáciu predmetu čiastkovej zmluvy (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu podľa Článku IV tejto zmluvy a ďalšie potrebné spresňujúce ustanovenia v súlade s touto zmluvou.

#### **Článok XI**

#### **Pokuty a sankcie**

11.1 Za závažné porušenie zmluvných podmienok uvedených v bode 12.4 Článku XII. je objednávateľ oprávnený vyúčtovať poskytovateľovi zmluvnú pokutu vo výške 1 000,- €. Zmluvná pokuta sa nevzťahuje na náhradu škody spôsobenú porušením povinnosti poskytovateľom. Objednávateľ je oprávnený požadovať aj náhradu škody spôsobenú porušením povinnosti poskytovateľom, presahujúcu zmluvnú pokutu.

#### **Článok XII**

#### **Trvanie a ukončenie zmluvy**

* 1. Zmluva je uzavretá na dobu určitú na 24 mesiacov odo dňa nadobudnutia jej účinnosti alebo do vyčerpania finančného limitu **...............................**  eur bez DPH, podľa toho, ktorá skutočnosť nastane skôr.
  2. Táto zmluva môže byť ukončená, okrem ustanovenia 12.1 Článku XII, jedným z nasledovných dôvodov:
     1. odstúpením od zmluvy v zmysle bodu 12.3 a nasl. tohto článku tejto zmluvy,
     2. písomnou výpoveďou ktorejkoľvek zo zmluvných strán bez udania dôvodu, s výpovednou lehotou dva mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane,
     3. výpoveďou v zmysle bodu 12.11 tohto článku tejto zmluvy,
     4. dňom straty oprávnenia poskytovateľa k výkonu činnosti, ktorá je potrebná pre poskytnutie služby, bez potreby uskutočnenia akéhokoľvek úkonu zo strany zmluvných strán,
     5. písomnou dohodou zmluvných strán aj bez uvedenia dôvodu,
     6. dňom vyhlásenia konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán.
  3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným.
  4. Za podstatné porušenie zmluvnej povinnosti sa na účely tejto zmluvy považuje najmä:
     1. omeškanie poskytovateľa s poskytnutím predmetu zmluvy oproti dohodnutému termínu o viac ako 10 dní, okrem prípadu, ktorý by omeškanie ospravedlňoval (vyššia moc), ak v objednávke nebude dohodnuté inak,
     2. ak cena bude fakturovaná v rozpore s platobnými podmienkami dohodnutými v tejto zmluve,
     3. ak poskytovateľ poskytne objednávateľovi služby vo vážnom rozpore s predmetom zmluvy a prílohy č. 2.
  5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
  6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poskytovateľa poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
  7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
  8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
  9. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.

12.10 Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

12.11 Objednávateľ je oprávnený v zmysle § 11 Zákona o verejnom obstarávaní vypovedať túto zmluvu, ak poskytovateľ nebol v čase uzavretia zmluvy zapísaný v registri partnerov verejného sektora. Zmluva v tomto prípade zaniká v deň nasledujúci po dni doručenia výpovede poskytovateľovi.

#### **Článok XIII**

#### **Záverečné ustanovenia**

* 1. Právne vzťahy zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
  2. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Poskytovateľ týmto prehlasuje, že súhlasí so zverejnením tejto zmluvy v celom rozsahu. Je vyhotovená v štyroch rovnopisoch, z ktorých objednávateľ obdrží dva a poskytovateľ dva rovnopisy.
  3. V prípade, že sa niektoré z ustanovení tejto zmluvy stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.
  4. Akékoľvek zmeny a doplnky tejto zmluvy budú zmluvné strany riešiť formou písomných očíslovaných dodatkov v súlade so Zákonom o verejnom obstarávaní, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto zmluvy.
  5. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu SR.
  6. Verejný obstarávateľ si v procese verejného obstarávania vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov, alebo v prípade, ak nebudú pridelené finančné prostriedky na realizáciu zákazky zo strany poskytovateľa.
  7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov, oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
  8. Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

V Bratislave dňa ................. V Bratislave dňa ................

za objednávateľa: za poskytovateľa:

........................................................ ........................................................

**Ing. Roland Schaller**

*riaditeľ UNB*

**Príloha č. 1:** Cenová ponuka *(doplní poskytovateľ)*

**Príloha č. 2:** Opis predmetu zákazky *(doplní poskytovateľ)*

**Príloha č. 3:** Súhlas na prepravu nebezpečných odpadov *(doplní poskytovateľ)*

**Príloha č. 4:** Subdodávatelia *(doplní poskytovateľ)*

Príloha č. 1 Rámcovej dohody

**Cenová ponuka**

*(doplní uchádzač)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov položky** | **Množstvo v kg** | **Navrhovaná jednotková cena v EUR bez DPH** | **DPH v EUR** | **Navrhovaná jednotková cena v EUR s DPH** | **Navrhovaná celková cena v EUR bez DPH** | **DPH v EUR** | **Navrhovaná celková cena v EUR s DPH** |
| **18 01 03** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | **4 400 000** |  |  |  |  |  |  |
| **18 01 02** - Časti a orgány tiel vrátane krvných vreciek a krvných konzerv okrem 18 01 03 | **31 200** |  |  |  |  |  |  |
| **18 01 08** - Cytotoxické a cytostatické liečivá | **1 248** |  |  |  |  |  |  |
| **18 01 09** - Liečivá iné ako uvedené v 18 01 08 | **480** |  |  |  |  |  |  |
| **18 02 02** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | **3 600** |  |  |  |  |  |  |
| **15 01 10** - Obaly obsahujúce zvyšky nebezpečných látok alebo kontaminované nebezpečnými látkami | **120** |  |  |  |  |  |  |
| **18 01 06** - Chemikálie pozostávajúce z nebezpečných látok alebo obsahujúce nebezpečné látky | **30** |  |  |  |  |  |  |
| **Celková cena za dodávku predmetu zákazky\*:** | | | | |  |  |  |

Príloha č. 2 Rámcovej dohody

**Opis predmetu zákazky**

*(doplní uchádzač)*

**Predmet zákazky:**

Predmetom zákazky je zabezpečenie odberu, prepravy a zneškodňovania zdravotníckeho odpadu v zmysle Zákona č. 79/2015 Z. z. o odpadoch v znení neskorších predpisov a vyhlášky MŽP SR č. 284/2001 Z.z. v znení neskorších predpisov, ktorou sa ustanovuje Katalóg odpadov začlenených do kategórie: nebezpečné odpady (N) a ostatné odpady (O), do skupiny 18:180102, 180103, 180108, 180202, 150110, 180106 a 180109.

Odberateľ odpadov sa preukáže platnými povoleniami – rozhodnutiami na predmetnú činnosť. Odberateľ zdravotných odpadov ich bude zneškodňovať legislatívnym spôsobom a v súlade s platným povolením vydaným pôvodcovi odpadov (D10, R1).

Odberateľ zabezpečí plnenie predmetu zákazky, v súlade s platnými všeobecnými záväznými predpismi v odpadovom hospodárstve. Odberateľ odpadov poskytne pôvodcovi odpadov veľkokapacitný krytý kontajners veľkosťou 30-40 m3 na pracovisko Zariadenie na zber odpadov Nemocnice sv. Cyrila a Metoda, Antolská ul. 11, 851 07 Bratislava. Odberateľ zabezpečí odvoz odpadov zo zariadenia na zber odpadov v dohodnutých intervaloch min. 3-krát do týždňa, podľa potreby zabezpečí aj mimoriadne odvozy mimo dohodnutého intervalu. v prípade potreby aj iné objekty patriace pod Univerzitnú nemocnicu v Bratislave:

* Nemocnica Ružinov, Ružinovská 6, 826 06 Bratislava
* Nemocnica akademika Ladislava Dérera, Limbova 5, 833 05 Bratislava
* Nemocnica Staré Mesto, Mickiewiczova 13, 813 69 Bratislava
* Špecializovaná geriatrická nemocnica Podunajské Biskupice, Krajinská 91, 82556 Bratislava

Konkrétne miesto dodania bude spresnené v objednávke.

Odberateľ odpadov bude pôvodcovi odpadov predkladať príslušnú dokumentáciu o nakladaní so zdravotníckym odpadom v súlade s platnými zákonnými predpismi v odpadovom hospodárstve:

1) sprievodný list nebezpečných odpadov,

2) doklad o skutočnej hmotnosti zneškodňovaného odpadu.

Tieto doklady potvrdené všetkými subjektami, ktoré sa na nakladaní s odpadmi zúčastňujú, bude odberateľ odpadov predkladať pôvodcovi odpadov spolu s účtovným dokladom – faktúrou najneskôr do šiestich kalendárnych dní po skončení mesiaca, v ktorom sa odber uskutočnil, aby si mohol pôvodca odpadov splniť nahlasovacie povinnosti voči orgánom štátnej správy. Dohodnutá cena za službu – predmet zákazky - bude pevná a konečná, vrátane všetkých nákladov.

**Zoznam zdravotníckeho odpadu**

|  |  |  |
| --- | --- | --- |
| **Por. č.** | **Položka** | **Predpokladané množstvo v kg** |
| **1.** | **18 01 03** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | **4 400 000** |
| **2.** | **18 01 02** - Časti a orgány tiel vrátane krvných vreciek a krvných konzerv okrem 18 01 03 | **31 200** |
| **3.** | **18 01 08** - Cytotoxické a cytostatické liečivá | **1 248** |
| **4.** | **18 01 09** - Liečivá iné ako uvedené v 18 01 08 | **480** |
| **5.** | **18 02 02** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | **3 600** |
| **6.** | **15 01 10** - Obaly obsahujúce zvyšky nebezpečných látok alebo kontaminované nebezpečnými látkami | **120** |
| **7.** | **18 01 06** - Chemikálie pozostávajúce z nebezpečných látok alebo obsahujúce nebezpečné látky | **30** |

Príloha č. 3 Rámcovej dohody

**Súhlas na prepravu nebezpečných odpadov**

Príloha č. 4 Rámcovej dohody

**Subdodávatelia**

|  |  |  |  |  |
| --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

*Upozornenie: Subdodávateľ musí spĺňať podmienky účasti týkajúce sa osobného postavenia a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť) a ak má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*